|  |  |
| --- | --- |
| **Børn og uddannelse – opfølgning på indsatsområder 2014** | |
|  |  |
| **Indsatsområde:** | **1. Innovative læringsmiljøer**  Der iværksættes flere tiltag, hvor IT indgår i den pædagogiske indsats i dagtilbud.  De kommunale strategier herunder bl.a. naturfagsstrategien skal være omsat i pædagogisk praksis i dagtilbud, skole og klub.  Fra 2013 til 2016 indgår Børne- og Ungeområdet i et forskningsbaseret udviklingstiltag, hvor dagtilbud og skoler vil være i løbende dialog med en gruppe forskere på Ålborg Universitet om styrkesider, kompetenceudvikling og justeringer, som vil kunne påvirke kerneydelsen – læringseffekten - positivt.  De fire udskolingsenheder skal udvikle på indholdet af de linjer som tilbydes, så de motivere eleverne til mere læring.  Forsøg under frikommuneordningen følges tæt.  Skole/hjem samarbejdet revitaliseres i forbindelse med ny skolereform.  Samarbejdet med UU-Lillebælt, Arbejdsmarkedsafdelingen og de unge om at få unge i uddannelse og samtidig understøtte at de unge også gennemfører en uddannelse fortsætter. |
| **Opdateret pr.**  **11.08.2014** | ***Status:***  En ny IT- og mediestrategi for det samlede børne- og ungeområde forvente at være udarbejdet omkring september.  Lederne i dagtilbud og på skolerne har sammen arbejdet med at analysere de data, som de har modtaget fra forskergruppen ved Ålborg Universitet i maj.  Videns- og Ressourcecenteret har fokus på sammen med skolerne at styrke forældresamarbejdet. En arbejdsgruppe har udarbejdet et materiale.  Børn og Unge indgår i arbejdsgruppe i Trekantsområde Danmark om at styrke efteruddannelsen af lærere, således at innovation og entreprenørskab kan bliver en hjørmesten i grundskolen i Trekantsområdet.  Naturvidenskabsfestival for de ældre børn i dagtilbud og børn i indskolingen afholdes i Madsby Legepark i uge 39. Dette er et led i arbejdet med naturfagsstrategien og projekt Grøn Generation. |
| **Indsatsområde:** | **2. Målrettede løsninger til alle børn/unge**  Dagtilbud, skole og klub skal i fællesskab arbejde meget målrettet med at løfte den kommunale inklusionsstrategi, som udspringer af regeringens målsætninger.  Det betyder blandt andet, at dagtilbud skal have fokus på de individuelle læreplaner, og hvordan de udmøntes i den pædagogiske praksis.  På de fire skoler skal der følges op på effekten af de tværfaglige ressourcecentre, som blev nedsat i 2013 for at understøtte at børn og unge med særlige behov ikke ekskluderes fra skolerne.  Det fælles Videns- og Ressourcecenter med tværfaglige kompetencer, skal være i tæt dialog med dagtilbud og skoler om udviklingen af læringsmiljøet, så det tilpasses bedst muligt de behov børnene har.  Der fastlægges en model for at understøtte talentfulde elever i skolen, og der iværksættes forsøg med en række målrettede talentforløb på tværs af skoler. |
| **Opdateret pr.**  **11.08.2014** | ***Status:***  Videns- og Ressourcecenteret vil i september have udarbejdet en kort rapport om de 77 elever, som ved skoleårets start 2013/14 fik et nyt skoletilbud i normalskolen. Alle 77 elever havde tidligere deres skolegang i en specialklasse.  Der har været få forløb for særligt talentfulde elever på tværs af skolerne i skoleåret 2013-14, men dem som har været, har eleverne taget godt imod. PUC arbejder med at få flere forløb op at stå i samarbejde med Ungdomsskolen i 2014/15. |
| **Indsatsområde:** | **3. Sundhed og fysisk udfoldelse**  Dagtilbud fokuserer på forankring af projekt ´Krop på det pædagogiske arbejde´ herunder indgår også fokus på sund mad og måltider.  De nye skoler udarbejder årsplaner for trivsel, sundhed og kriminalitetsforebyggelse som har både elever og forældre for øje.  Der skal fokus på mere bevægelse i relation til børn og unges læreproces i dagtilbud, skole og klub.  Lærer, pædagoger, andet fagligt personale og forældre arbejder sammen ift. at handle på de resultater, som er fremkommet i ungeprofilundersøgelsen (7.-9. klasse), som er blevet fremlagt ude i alle distrikter i 2013.  Der skal fokus på at fremme og motivere forældre/børn og unge til at gå/cykle til/fra skole.  De kommunale fritidstilbud skal fastholde fokus på at fremme en sund livsstil i samspil med de unge. |
| **Opdateret pr.**  **11.08.2014** | ***Status:*** |
|  | **Sundhedsplejen samarbejder i en lille pilotprojekt med et par pædagogiske ledere i et distrikt omkring tidlig indsats ift. overvægtige børn i dagtilbud.**  **Fredericia er kommet med i et større danseprojekt, hvor skolerne indgår som en af samarbejdspartnerne i samspil med Den Kreative Skole.** |
|  |  |
| **Indsatsområde:** | **4. Børn og unge med ansvar og medindflydelse i en globaliseret verden**  Ideer fra de nye elevråd og Ungebyrådet skal fremmes så vidt muligt.  Aktiviteter initieret af Ungebyråd skal så vidt muligt bakkes op og understøttes.  Skolerne skal løbende udbygge det internationale skolesamarbejde.  Der skal arbejdes med udvikling af tværgående fritidstilbud i Fredericia Kommune. Struktur, indhold og ledelsesforhold skal analyseres med henblik på en tilpasning i forhold til at børn og unge får en længere skoledag fra august 2014.  Der arbejdes videre med at udvikle et sammenhængende tilbud omkring medindflydelse og medbestemmelse i forhold til midtbyens arenaer, ungdommens hus, de orange haller og gasværksgrunden og volden. |
| **Opdateret pr.**  **11.08.2014** | ***Status:***  Der er nye ungemiljøer på vej, hvor de unge er medudviklere af de forskellige aktiviteter, som sættes i søen.  Tre skoler deltager i projekt, som Danske Skoleelever står bag vedrørende elevinddragelse.  Skolernes samarbejde med internationale partnere støttes af PUC. Der er ikke etableret nye samarbejdspartnere udover PISA-samarbejdet.  Det forestående valg til ungebyrådet er under forberedelse. |